**Ministru kabineta rīkojuma projekta**

**“Par nekustamā īpašuma “Mētras A” Mārupes novadā pirkšanu**

**Zemessardzes bataljona bāzes attīstībai un paplašināšanai”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. pants.  Ministru kabineta (turpmāk – MK) 2016. gada 11. oktobra  sēdē konceptuāli atbalstītā Aizsardzības ministrijas informatīvā ziņojuma “Par zemes vienību daļu atsavināšanu Mārupes novadā Zemessardzes bataljona bāzes attīstībai un paplašināšanai” 3. punkts (sēdes protokols Nr. 52, 51. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2016. gada 29. novembrī pieņēma rīkojumu “Par Nacionālo bruņoto spēku attīstības plānu 2016.–2028. gadam”, TA-2537-DV. Ievērojot starptautisko un reģionālo drošības situāciju, attīstības plānā ir noteiktas Nacionālo bruņoto spēku attīstības mērķu vidējā termiņā attīstāmās prioritārās spējas – agrā brīdināšana, gaisa telpas novērošana, pretgaisa aizsardzība, mobilitātes un pretmobilitātes spējas, sauszemes kaujas spējas, uzņemošās valsts atbalsts. Lai izpildītu noteiktās prioritātes, ir jāattīsta un jāpaplašina Nacionālo bruņoto spēku lietotā infrastruktūra, t. sk. Zemessardzes infrastruktūra.  MK rīkojuma projekta konceptuālā nepieciešamība ir apstiprināta ar MK 2016. gada 11. oktobrī atbalstītā informatīvā ziņojuma “Par zemes vienību daļu atsavināšanu Mārupes novadā Zemessardzes bataljona bāzes attīstībai un paplašināšanai” 3. punktu (sēdes protokols Nr. 52, 51. §).  Zemessardzes 17. pretgaisa aizsardzības bataljona bāze ir izvietota būvju īpašumā “Ceri” Mārupes novadā (kadastra numurs 8076 504 0004), kas saistīts ar trim privātpersonām piederošām zemes vienībām, t. sk. zemes vienību ar kadastra apzīmējumu 8076 004 0072. Starp Aizsardzības ministriju un privātpersonām šobrīd pastāv nomas tiesiskās attiecības. Ar būvju īpašumu saistīto zemes vienību iegāde novērsīs dalītā īpašuma tiesiskās attiecības un sekmēs valsts aizsardzības uzdevumu īstenošanai nepieciešamās infrastruktūras attīstību.  Valsts aizsardzības uzdevumu īstenošanai – Zemessardzes bataljona bāzes attīstībai un paplašināšanai – no nekustamā īpašuma īpašnieka nepieciešams atpirkt nekustamo īpašumu “Mētras A” Mārupes novadā (nekustamā īpašuma kadastra numurs 8076 004 0075) – zemes vienību (zemes vienības kadastra apzīmējums 8076 004 0072) 22,45 ha platībā. Atsavināšana ir vienīgais veids, lai sasniegtu šo mērķi.  Nekustamais īpašums “Mētras A” Mārupes novadā (nekustamā īpašuma kadastra numurs 8076 004 0075) ir izveidots, sadalot nekustamo īpašumu “Mētras” Mārupes novadā (nekustamā īpašuma kadastra numurs  8076 004 0028). Nekustamā īpašuma sadalīšana ir reģistrēta Nekustamā īpašuma valsts kadastra informācijas sistēmā (turpmāk – NĪVKIS), ir izveidots patstāvīgs nekustamais īpašums.  Nekustamais īpašums “Mētras A” Mārupes novadā ir reģistrēts Rīgas rajona tiesas Zemesgrāmatu nodaļas Mārupes novada Zemesgrāmatas nodalījumā Nr. 100000574904, 2018. gada 25. janvāra lēmums; īpašnieks SIA “Hiponia”.  Nekustamajam īpašumam “Mētras A” Mārupes novadā Zemesgrāmatas nodalījumā Nr. 100000574904 ir nostiprināta ķīlas tiesība – hipotēka, kreditors ir Latvijas valsts Finanšu ministrijas personā, un ierakstīta atzīme – noteikts aizliegums bez Latvijas valsts, Latvijas Republikas Finanšu ministrijas personā, rakstiskas piekrišanas nekustamo īpašumu vai tā daļu ieķīlāt, dāvināt, pārdot vai apgrūtināt ar lietu tiesībām.  Finanšu ministrija 2017. gada 10. jūlija vēstulē Nr. 30.4-21.2.2-A/1180 “Par piekrišanas sniegšanu (NĪ “Mētras A”, Mārupes novads)” piekrīt, ka, reģistrējot īpašumtiesības uz pircēja vārda, uz atsavināmo nekustamo īpašumu netiek saglabāta par labu Finanšu ministrijai reģistrētā hipotēka un aizlieguma atzīme ar nosacījumu, ka uz atlikušo nekustamo īpašumu “Mētras” Mārupes novadā tiek saglabāta par labu Latvijas valstij, Finanšu ministrijas personā, reģistrētā hipotēka un aizlieguma atzīme. Nekustamā īpašuma pārdošanas darījumā iegūtie finanšu līdzekļi tiek novirzīti valsts aizdevuma atmaksai atbilstoši Līguma nosacījumiem.  Aizsardzības ministrija (institūcija), pēc Likuma 9. panta pirmajā daļā minētā MK lēmuma pieņemšanas, Likuma 11. panta pirmās daļas noteiktajā kārtībā nekavējoties nosūtīs nekustamā īpašuma īpašniekam paziņojumu ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu, kā arī saskaņā ar Likuma 11. panta otro prim daļu par minēto paziņojumu informēs personu, kurai par labu attiecībā uz nekustamo īpašumu ir nostiprināta ķīlas tiesība.  Likuma 11. panta ceturtā daļa nosaka, ka nekustamā īpašuma īpašnieks un persona, kurai par labu attiecībā uz nekustamo īpašumu ir nostiprināta ķīlas tiesība, var vienoties par institūcijas noteikto atlīdzības sadali un iesniegt institūcijai atbilstošu paziņojumu. Līgumā par nekustamā īpašuma labprātīgu atsavināšanu tiks paredzēta atlīdzības kompensācijas kārtība atbilstoši paziņojumā noteiktajam.  Aizsardzības ministrija kreditora intereses nodrošinās Likuma 11. un 12. pantā noteiktajā kārtībā.  NĪVKIS zemes vienībai (kadastra apzīmējums 8076 004 0072) 22,45 ha platībā ir noteikti šādi apgrūtinājumi:   * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs – 0,1500 ha platībā; * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs – 0,1200 ha platībā; * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,4800 ha platībā; * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,5700 ha platībā; * ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,4200 ha platībā; * mākslīga ūdensobjekta, kura platība ir lielāka par 0,1 hektāru, vides un dabas aizsardzības aizsargjoslas teritorija – 0,3500 ha; * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0500 ha; * zemes īpašniekam nepiederoša būve vai būves daļa – 0,1700 ha platībā; * zemes īpašniekam nepiederoša būve vai būves daļa – 0,0200 ha platībā; * zemes īpašniekam nepiederoša būve vai būves daļa – 0,0100 ha platībā; * zemes īpašniekam nepiederoša būve vai būves daļa – 0,1000 ha platībā; * ekspluatācijas aizsargjosla ap valsts aizsardzības objektu - 22,4500 ha platībā; * navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 22,4500 ha platībā.   Nekustamā īpašuma īpašnieka lūgtie kompensējamie zaudējumi par nekustamā īpašuma atsavināšanu, kas saistīti ar zemes gabala atdalīšanu, t. sk. mērniecību, meža apsaimniekošanas projekta izgatavošanu, ir atbalstīti.  Nekustamā īpašuma īpašnieks ir piekritis nekustamā īpašuma “Mētras A” Mārupes novadā (nekustamā īpašuma kadastra numurs 8076 004 0075) – zemes vienības (zemes vienības kadastra apzīmējums 8076 004 0072) 22,45 ha  platībā – atsavināšanai atbilstoši aprēķinātajam atlīdzības apmēram, par ko ir iesniegts rakstisks apliecinājums.  Pamatojoties uz Likuma 9. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Aizsardzības ministrija ar 2017. gada 26. oktobra lēmumu Nr. MV-N/2990 ir apstiprinājusi taisnīgas atlīdzības apmēru par nekustamā īpašuma “Mētras A” Mārupes novadā atsavināšanu, nosakot to 80 730,78 *euro*,kas ietver zemes īpašuma vērtību – 24 400,00 *euro* un ar nekustamā īpašuma atsavināšanu saistītos kompensējamos zaudējumus, t. sk., izdevumus, kas saistīti ar zemes gabala atdalīšanu, t. sk., mērniecību, meža apsaimniekošanas projekta izgatavošanu,– 1 784,78 *euro* un negūto peļņu no koksnes resursu apgūšanas – 54 546,00 *euro*.  Ņemot vērā iepriekšminēto, Aizsardzības ministrija ir izstrādājusi MK rīkojuma projektu “Par nekustamā īpašuma “Mētras A” Mārupes novadā pirkšanu Zemessardzes bataljona bāzes attīstībai un paplašināšanai”. |
|  | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2018. gads | | Turpmākie trīs gadi (*euro*) | | |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2018.) gadu | izmaiņas, salīdzinot ar kārtējo (2018.) gadu | izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma pirkšanu un ierakstīšanu Zemesgrāmatā uz valsts vārda Aizsardzības ministrijas personā, tiks segti no valsts budžeta Aizsardzības ministrijas budžeta programmā 33.00.00 “Aizsardzības īpašumu pārvaldīšana” 2018. gadam paredzētajiem līdzekļiem. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs R. Bergmanis

Vīza: Aizsardzības ministrijas valsts sekretārs J. Garisons

S. Grizāne, 67300223

[Sarmite.Grizane@vamoic.gov.lv](mailto:Sarmite.Grizane@vamoic.gov.lv)

K. Sproģe, 67335086

Katrina.Sproge@mod.gov.lv